Α4-0302/95

Πρόταση Κανονισμού (ΕΚ) του Συμβουλίου όσον αφορά τις δράσεις αποκατάστασης και ανασυγκρότησης προς όφελος των αναπτυσσομένων χωρών(COM(95)0291 - C4-0495/95 - 95/0165(SYN)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

ότι το Ευρωπαϊκό Κοινοβούλιο, στο ψήφισμά του της 16ης Νοεμβρίου 1993,(1) υπογράμμισε την έκταση των αναγκών παροχής βοήθειας για το έργο της αποκατάστασης στις αναπτυσσόμενες χώρες και διατύπωσε την άποψη ότι είναι επιθυμητή η συγκρότηση ειδικού χρηματοδοτικού μηχανισμού στο πλαίσιο του γενικού προϋπολογισμού των Ευρωπαϊκών Κοινοτήτων με σκοπό την αντιμετώπιση των αναγκών αυτών[semigr ]

(1) PE A3-0329/93, έγγρ. 176.642, της 16.11.1992

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο, στο ψήφισμά του της 16ης Νοεμβρίου 1993,(1) υπογράμμισε την έκταση των αναγκών παροχής βοήθειας για το έργο της αποκατάστασης στις αναπτυσσόμενες χώρες και διατύπωσε την άποψη ότι είναι επιθυμητή η συγκρότηση ειδικού χρηματοδοτικού μηχανισμού εφοδιασμένου με σημαντικά μέσα στο πλαίσιο του γενικού προϋπολογισμού των Ευρωπαϊκών Κοινοτήτων με σκοπό την αντιμετώπιση των αναγκών αυτών[semigr ]

(1) ΕΕ C 329, της 6.12.1993, σελ. 77

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

Ότι το Κοινοβούλιο υπογράμμισε επίσης ότι πρέπει να δοθεί υψηλή προτεραιότητα όσον αφορά την ταχύτητα της παροχής βοήθειας και την αποτελεσματικότητα και ότι πρέπει να εξεταστούν κατά προτεραιότητα τα θέματα της ασφάλειας της διατροφής και της αποκατάστασης των κοινωνικών βασικών υποδομών. Το Κοινοβούλιο τόνισε επίσης την ανάγκη ένταξης των μέτρων αποκατάστασης σε ένα μέσο έως μακροπρόθεσμο αναπτυξιακό σχέδιο.

(Τροπολογία 3)

Άρθρο 1

>Αρχικό κείμενο>

Η Κοινότητα θέτει σε εφαρμογή δράσεις αποκατάστασης και ανασυγκρότησης προς όφελος των αναπτυσσόμενων χωρών ή περιφερειών που έχουν υποστεί σοβαρές καταστροφές ως αποτέλεσμα περίοδων πολέμου, εμφύλιων ταραχών ή θεομηνιών. Οι δράσεις αυτές θα είναι περιορισμένης διάρκειας και θα αποσκοπούν να συμβάλουν στην αποκατάσταση της λειτουργίας της οικονομίας και του θεσμικού υποβάθρου που απαιτείται για την επαναφορά των οικείων χωρών σε συνθήκες κοινωνικής και πολιτικής σταθερότητας και για την κάλυψη των αναγκών του συνόλου των πληθυσμών που έχουν πληγεί. Οι εν λόγω δράσεις πρέπει να υποκαταστήσουν σταδιακά την ανθρωπιστική δράση και να προετοιμάσουν το έδαφος για την επανάληψη της χορήγησης βοήθειας για την μακροπρόθεσμη ανάπτυξη των οικείων χωρών.

>Κείμενο μετά την ψηφοφορία στο ΕΚ>

Η Κοινότητα θέτει σε εφαρμογή δράσεις αποκατάστασης και ανασυγκρότησης προς όφελος των αναπτυσσόμενων χωρών ή περιφερειών που έχουν υποστεί σοβαρές καταστροφές ως αποτέλεσμα περίοδων πολέμου, εμφύλιων ταραχών ή θεομηνιών. Οι δράσεις αυτές θα είναι περιορισμένης διάρκειας και κατά το δυνατόν ταχείας εφαρμογής και θα αποσκοπούν να συμβάλουν στην αποκατάσταση της λειτουργίας της οικονομίας και του θεσμικού υποβάθρου που απαιτείται για την επαναφορά των οικείων χωρών σε συνθήκες κοινωνικής και πολιτικής σταθερότητας και για την κάλυψη των αναγκών του συνόλου των πληθυσμών που έχουν πληγεί. Οι εν λόγω δράσεις πρέπει να υποκαταστήσουν σταδιακά την ανθρωπιστική δράση και να προετοιμάσουν το έδαφος για την επανάληψη της χορήγησης βοήθειας για την μακροπρόθεσμη ανάπτυξη των οικείων χωρών.

(Τροπολογία 4)

Άρθρο 3

>Αρχικό κείμενο>

Οι συνεργαζόμενοι φορείς οι οποίοι είναι δυνατό να λάβουν χρηματοδότηση κατ´ εφαρμογήν του παρόντος κανονισμού είναι, ενδεικτικά, δημόσιες υπηρεσίες και οργανισμοί που λειτουργούν σε εθνικό, περιφερειακό ή τοπικό επίπεδο, τοπικοί φορείς και άλλες αποκεντρωμένες οντότητες, διεθνείς οργανισμοί, καθώς και μη κυβερνητικοί οργανισμοί.

>Κείμενο μετά την ψηφοφορία στο ΕΚ>

Οι συνεργαζόμενοι φορείς οι οποίοι είναι δυνατό να λάβουν χρηματοδότηση κατ´ εφαρμογήν του παρόντος κανονισμού είναι, ενδεικτικά, δημόσιες υπηρεσίες και οργανισμοί που λειτουργούν σε εθνικό, περιφερειακό ή τοπικό επίπεδο, ειδικευμένοι διεθνείς οργανισμοί παροχής βοήθειας και μη κυβερνητικοί οργανισμοί οι οποίοι, κατά το μέτρο της εμπειρογνωμοσύνης και των δυνατοτήτων τους μπορούν να συμβάλλουν στις δράσεις που ορίζουν τα άρθρα 1 και 2.

(Τροπολογία 5)

Άρθρο 4, παράγραφος 1

>Αρχικό κείμενο>

Στα μέσα που θα μπορούσαν να εφαρμοσθούν στο πλαίσιο των δράσεων που μνημονεύονται στο άρθρο 1 περιλαμβάνονται, παραδείγματος χάρη, οι μελέτες, η παροχή τεχνικής βοήθειας, η κατάρτιση ή άλλου είδους υπηρεσίες, η προμήθεια υλικού, η εκτέλεση εργασιών, οι διαχειριστικοί έλεγχοι και οι αποστολές αξιολόγησης και ελέγχου.

>Κείμενο μετά την ψηφοφορία στο ΕΚ>

Στα μέσα που θα μπορούσαν να εφαρμοσθούν στο πλαίσιο των δράσεων που μνημονεύονται στο άρθρο 1 και 2 περιλαμβάνονται, παραδείγματος χάρη, οι μελέτες, η παροχή τεχνικής βοήθειας, η κατάρτιση ή άλλου είδους υπηρεσίες, η προμήθεια υλικού, η εκτέλεση εργασιών, οι διαχειριστικοί έλεγχοι και οι αποστολές αξιολόγησης και ελέγχου. Στο πλαίσιο αυτό δίδεται προτεραιότητα στην ενίσχυση των εθνικών δυνατοτήτων, κυρίως μέσω της εκπαίδευσης προσωπικού και της αποκατάστασης φυσικών, κοινωνικών και οικονομικών βασικών υποδομών, με στόχο τη βιωσιμότητα.

(Τροπολογία 6)

Άρθρο 4, παράγραφος 2

>Αρχικό κείμενο>

2. Η κοινοτική χρηματοδότηση είναι δυνατόν να παρέχεται τόσο για τις επενδυτικές δαπάνες, με εξαίρεση την αγορά ακινήτων, όσο και για τις δαπάνες λειτουργίας, σε συνάλλαγμα ή σε τοπικό νόμισμα, ανάλογα με τις ανάγκες της υλοποίησης των διαφόρων δράσεων.

>Κείμενο μετά την ψηφοφορία στο ΕΚ>

2. Η κοινοτική χρηματοδότηση είναι δυνατόν να παρέχεται τόσο για τις επενδυτικές δαπάνες, με εξαίρεση την αγορά ακινήτων, όσο και για τις βασικές δαπάνες λειτουργίας, που πραγματοποιούνται κατά την αρχική φάση του έργου σε συνάλλαγμα ή σε τοπικό νόμισμα, ανάλογα με τις ανάγκες της υλοποίησης των διαφόρων δράσεων.

(Τροπολογία 7)

Άρθρο 4, παράγραφος 3α (νέα)

>Κείμενο μετά την ψηφοφορία στο ΕΚ>

3α. Η οικονομική χρηματοδότηση τοπικών εταίρων, ιδίως για τις λειτουργικές δαπάνες, θα επιδιώκεται κατά προτεραιότητα σε περιπτώσεις όπου το έργο είναι σχεδιασμένο ως έναρξη για συνεχή δραστηριότητα, προκειμένου να διασφαλίσει τη βιωσιμότητα των έργων αυτών μετά τον τερματισμό της κοινοτικής χρηματοδότησης.

(Τροπολογία 8)

Άρθρο 4, παράγραφος 5α (νέα)

>Κείμενο μετά την ψηφοφορία στο ΕΚ>

5α. Προκειμένου να ενισχυθεί η συνοχή και η συμπληρωματικότητα μεταξύ των κρατών μελών και άλλων διεθνών οργανισμών δωρητών η Επιτροπή πρέπει να λαμβάνει τα αναγκαία μέτρα για τη δημιουργία μηχανισμών διαβούλευσης.

(Τροπολογία 9)

Άρθρο 6, παράγραφος 4

>Αρχικό κείμενο>

Στο βαθμό που στο πλαίσιο της μιας δράσης συνάπτεται συμφωνία χρηματοδότησης μεταξύ της Κοινότητας και της αποδέκτριας χώρας, η εν λόγω συμφωνία πρέπει να περιέχει την πρόβλεψη ότι η καταβολή των φόρων, δασμών και τελών δεν πραγματοποιείται με κοινοτική χρηματοδότηση.

>Κείμενο μετά την ψηφοφορία στο ΕΚ>

Στο βαθμό που στο πλαίσιο της μίας δράσης συνάπτεται συμφωνία χρηματοδότησης μεταξύ της Κοινότητας και της αποδέκτριας χώρας, η εν λόγω συμφωνία πρέπει να περιέχει την πρόβλεψη ότι η καταβολή των φόρων, δασμών και τελών δεν πραγματοποιείται με κοινοτική χρηματοδότηση. Επομένως καταργούνται επίσης όλοι οι φόροι, δασμοί και τέλη επί προμηθειών και παροχών που πραγματοποιήθηκαν από την Ε.Κ. ή για λογαριασμό της.

(Τροπολογία 10)

Άρθρο 7, παράγραφος 2α (νέα)

>Κείμενο μετά την ψηφοφορία στο ΕΚ>

2α. Οι συνεδριάσεις που διεξάγονται δυνάμει του άρθρου αυτού, συνέρχονται δημοσίως και τα πλήρη πρακτικά τους διαβιβάζονται στο Ευρωπαϊκό Κοινοβούλιο και το Συμβούλιο για ενημέρωση εντός δέκα ημερών από κάθε συνεδρίαση.

(Τροπολογία 11)

Άρθρο 8

>Αρχικό κείμενο>

Μία φορά ετησίως πραγματοποιείται ανταλλαγή απόψεων με βάση την παρουσίαση από τον εκπρόσωπο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος, στο πλαίσιο κοινής συνεδρίασης των τριών επιτροπών που μνημονεύονται στο άρθρο 7, παράγραφος 1.

>Κείμενο μετά την ψηφοφορία στο ΕΚ>

Μία φορά ετησίως πραγματοποιείται ανταλλαγή απόψεων με βάση την παρουσίαση από τον εκπρόσωπο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος, στο πλαίσιο κοινής συνεδρίασης των τριών επιτροπών που μνημονεύονται στο άρθρο 7, παράγραφος 1. Η Επιτροπή καταρτίζει τις γενικές κατευθύνσεις που θα υποβληθούν με βάση διαβουλεύσεις που διεξάγονται με τις αρχές, τις εταιρικές οργανώσεις και τους δικαιούχους στις αποδέκτριες χώρες.

(Τροπολογία 12)

Άρθρο 9, δεύτερο εδάφιο

>Αρχικό κείμενο>

Η συνοπτική παρουσίαση περιλαμβάνει, μεταξύ άλλων, στοιχεία για τους φορείς με τους οποίους συνήφθησαν οι συμβάσεις ή τα συμβόλαια εκτέλεσης των διαφόρων δράσεων.

>Κείμενο μετά την ψηφοφορία στο ΕΚ>

Η συνοπτική παρουσίαση περιλαμβάνει, μεταξύ άλλων, λεπτομερή στοιχεία για τους φορείς με τους οποίους συνήφθησαν οι συμβάσεις ή τα συμβόλαια εκτέλεσης των διαφόρων δράσεων.

(Τροπολογία 13)

Άρθρο 9, εδάφιο 3α (νέο)

>Κείμενο μετά την ψηφοφορία στο ΕΚ>

Στην περίπτωση που, στο πλαίσιο του παρόντος κανονισμού, χρηματοδοτηθούν δράσεις σε χώρες ή περιοχές προς όφελος των οποίων είναι δυνατόν να χρηματοδοτηθούν μέτρα αποκατάστασης και ανασυγκρότησης, τόσο στο πλαίσιο του ΕΤΑ, όσο και στο πλαίσιο ειδικών κανονισμών, η ετήσια έκθεση αιτιολογεί την επιλογή της χρηματοδότησης βάσει του παρόντος κανονισμού.

(Τροπολογία 14)

Άρθρο 10, εδάφιο 1α (νέο)

>Κείμενο μετά την ψηφοφορία στο ΕΚ>

Ο κανονισμός αυτός υπόκειται σε αναθεώρηση πέντε χρόνια μετά την έναρξη ισχύος του.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου όσον αφορά τις δράσειςαποκατάστασης και ανασυγκρότησης προς όφελος των αναπτυσσομένων χωρών.(COM(95)0291 - C4-0495/95 - 95/0165(SYN)

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0291 - 95/0165(SYN) ((ΕΕ C 235 της 9.9.1995, σελ.11)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189 Γ και 130Χ της Συνθήκης ΕΚ (C4-0495/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας καθώς και τις γνωμοδοτήσεις της Επιτροπής Προϋπολογισμών και Ελέγχου του Προϋπολογισμού (Α4-0302/95),

1. εγκρίνει, με την επιφύλαξη των τροποποιήσεων που επέφερε σ'αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα εγκρίνει σύμφωνα με το άρθρο 189 Γ σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί την έναρξη της διαδικασίας συνεννόησης στην περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.